stanford-oval/wikipedia huggingface dataset:
יוטצרטופס

| יוטצרטופס |
| --- | --- |
 
תקופה
קרטיקון עליון, כ-76,324.5 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: יוטצרטופס
מינים
 Utahceratops gettyi
שם מדעי
 Utahceratops ‏הולמס 2001 וסמפסון 2010

יוּטַצֶרַטוֹפְּס (שם מדעי: Utahceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מיוטה" (צראט/קראט κερατ - קרן, אופס ωψ - פנים). הוא תואר וסווג מדעית על ידי ד"ר סקוט סמפסון ב-2010.
יוטצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. הערכות חדשות אומדות את אורכו ב-6–7 מטרים (20–23 רגל), גובהו ב-2 מטר ומשקלו ב-3–4 טונות (3.3–4.4 טון קצר). ליוטצרטופס הייתה עטרה ארוכה בצורת לב עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות. קרני הגבה שלו היו קצרות ופנו הצידה ב-90 מעלות. קרן האף הייתה באורך דומה, והייתה ממוקמת מאחורי עצמות הנחיריים, ובעלת חתך אליפטי. מבחינה פילוגנטית הוא הכי קרוב לפנטצרטופס.
שחזור השלד, עצמות שנמצאו הן בצבע זהוב ועצמות חסרות בצבע אפור
איור של יוטצרטופס בשר ודם
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 52.
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
נדוצרטופס

| נדוצרטופס |
| --- | --- |
  הגולגולת הבודדת של נדוצרטופס שנמצאה
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: נדוצרטופס
שם מדעי
 Nedoceratops

נדוצרטופס הוא סוג של דינוזאור ממשפחת הצרטופסיים, שמיונו כסוג נפרד מטריצרטופס - המין Triceratops hatcheri (לול, 1907) - נתון במחלוקת. בעבר נקרא דיצרטופס.
נמצאה רק גולגולת אחת של הנדוצרטופס. במאפייניה הכלליים היא דומה לטריצרטופס וטורוזאורוס למעט ההבדלים הבאים:
קרן האף חסרה. לכן הוא נקרא בהתחלה "דיצרטופס" (פנים בעלות שתי קרניים) ומאוחר יותר "נדוצרטופס" (פנים לא מספיק בעלות קרניים").
בעטרה יש חורים קטנים, בעצם ה-parietal ובעצמות ה-squamosal.
על מהותה של הגולגולת ישנן ויכוחים רבים. הפלאונטולוגים ג'ק הורנר וג'ון סקנלה טוענים שהגולגולת מהווה שלב מעבר בין גדילת טריצרטופס לטורוזאורוס (שהוא, לטענתם, איננו סוג נפרד של דינוזאור אלא צורה מבוגרת של טריצרטופס). אחרים, כמו אנדרו פארקה, טוענים שמדובר בסוג נפרד. אחרים משערים שמדובר בגרסה פתולוגית של טריצרטופס, האחראית לחסרונה של קרן האף.
אנכיצרטופס

| אנכיצרטופס |
| --- | --- |
  יציקת גבס בצורת גולגולת של אנכיצרטופס
תקופה
קרטיקון עליון, 72–70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אנכיצרטופס
מינים
 A. Ornatus
שם מדעי
 Anchiceratops ‏בארנום בראון, 1914

אנכיצרטופס (שם מדעי: Anchiceratops) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "כמעט פנים בעלי קרניים" (אנכי αγχι - כמעט או קרוב, צראט/קראט κερατ - קרן, אופס ωψ - פנים). האנכיצרטופס חי בקרטיקון העליון כ-72.5-71 מיליון שנה לפני זמננו באמריקה הצפונית, דינוזאור צמחוני הולך על ארבע. כמו שאר הצרטופסיים בתת-המשפחה כסמוזאורים היה בעל עטרה ארוכה בחלק האחורי של הגולגולת, ו-3 קרניים: 2 קרניים ארוכות מעל אזור הגבות וקרן קצרה מעל האף. אורכו היה בין 4.5 ל-6 מטר ומשקלו נע בין 2 ל-3 טון.
גילוי ומינים

הפלאונטולוג האמריקאי בארנום בראון סיווג ותיאר את האנכיצרטופס ב-1914. הוא האמין שהאנכיצרטופס הוא צורת מעבר בין מונוקלוניוס לטריצרטופס. כיום יש רק מין אחד תקף (A. ornatus), ששמו "ornatus" (מקושט) מתייחס לקשקשי ה-epoccipitals שקישטו את שולי העטרה. צ'ארלס מורטרם שטרנברג נתן שם למין נוסף, A. longirostris, ב-1929, אך כיום מין זה נחשב כפרט צעיר של A. ornatus ולא כמין נפרד תקף.
השרידים הראשונים של אנכיצרטופס נתגלו ב-1912 בנהר רד דיר באלברטה שבקנדה על ידי משלחת שהנהיג בארנום בראון. ההולוטייפ הוא חצי החלק האחורי של גולגולת, כולל העטרה הארוכה, וכן מספר גולגולות חלקיות שנמצאו באותו זמן, וכיום מאוחסנות במחסני המוזיאון האמריקאי להיסטוריה של הטבע בניו יורק. צ'ארלס מורטרם שטרנברג גילה גולגולת שלמה ב-1924 ו-5 שנים מאוחר יותר סיווג אותה כמין חדש A. longirostris‏. ממצא אחר, שאסף שטרנברג ב-1925 לא כולל גולגולת אך מלבד פרט זה זהו השלד השלם ביותר של דינוזאור צרטופסיי הידוע כיום, וכולל עמוד שדרה שלם עד לחוליה האחרונה של הזנב. המאובנים שגילה שטרנברג נמצאים כיום במוזיאון הקנדי לטבע באוטווה. מאז נתגלו עוד ממצאים, כולל מספר מצעי עצמות באלברטה, אך רק מהם תוארו מדעית.
העטרה של האנכיצרטופס ייחודית לו. היא מלבנית בצורתה, בעלת קשקשי epoccipitals בולטים בשולייה, ובעלת "חלונות" קטנים הקטנים יותר מאלה של הכסמוזאורים אחרים כגון כסמוזאורוס, פנטצרטופס וטורוזאורוס. עוד מאפיין הוא מעין עצמות בולטות בשני צידי הקורה האמצעית (זו שבין ה"חלונות"), באזור סוף העטרה.
רוב מאובני האנכיצרטופס נתגלו בתצורת קניון פרסת הסוס (Horseshoe Canyon Formation), ושייכים לחלק המאוחר של הקמפן בתקופת הקרטיקון העליון (שרידי אנכיצרטופס נתגלו בחלק הנמוך יותר של התצורה, וטווח גילם נע בין 75.2 ל-71 מיליון שנה לפני זמננו). שברי עטרה נמצאו במאאסטריכטיאן המוקדם בתצורת אלמונד בוויומינג שבארצות הברית דומים לאלה של אנכיצרטופס. ברם, חלק של עטרה נמצא בשני מקומות בתצורת אולדמן הקדומה יותר, ובתצורות פארק דינוזאור (קמפן מאוחר, 76.5-75 מיליון שנה לפני זמננו) עם תבניות אופייניות לאלה של אנכיצרטופס. ייתכן שממצאים אלה מייצגים עדויות קדומות יותר ל-A. ornatus או אולי מין אחר, קדום יותר.
פלאוביולוגיה

אנכיצרטופס לא היה נפוץ כמו צרטופסיים אחרים באזור, ונמצא בדרך כלל ליד משקעים ימיים, הן בתצורת קניון פרסת הסוס והן בתצורת פארק דינוזאור. זה מרמז שאנכיצרטופס חיי ליד שפכי נהרות שם צרטופסיים אחרים לא חיו. צמחים בעלי פרחים התרבו בקצב מהיר, אך עדיין היו נדירים יחסית למחטניים, ציקסינים ושרכים. האחרונים היוו כנראה היו רוב המזון שאכלו הצרטופסיים.
דו-צורתיות זוויגית

שטרנברג סיווג גולגולת קטנה יותר של אנכיצרטופס שמצא כמין חדש Anchiceratops longirostris, בגלל גודלה וגם בגלל החוטם הארוך יותר שלה והקרניים הקצרות יותר שכוונו קדימה ולא למעלה. ברם, פלאונטולוגים מודרניים גילו שהגודל והצורה של הגולגולת הנ"ל מתאימה לוואריאציות שנצפו ב-A. ornatus ולכן כנראה מדובר בפרט מאותו מין ולא במין חדש.
פלאונטולוגים שיערו שאנכיצרטופס היה בעל דו-צורתיות זוויגית, כאשר הגולגולת של A. longirostris למעשה מייצגת נקבה. גולגולות אחרות של אנכיצרטופסים גדולות יותר וקצרות יותר, בעלות חוטם מוצק יותר וקרניים ארוכות הרבה יותר המכוונות יותר למעלה. צורה זו כנראה מייצגת את הזכרים. דו-צורתיות זוויגית נראית גם בסוגים אחרים של צרטופסיים מתת-משפחת הכסמוזאורים, בעיקר בפנטצרטופס וטורוזאורוס וייתכן שגם בטריצרטופס (טענה זו עדיין נחקרת) ובאופן פחות בולט גם בכסמוזאורוס. גם פרוטוצרטופס מראה דו-צורתיות זוויגית.
הערות שוליים

Type specimen
שחזור
שלד במוזיאון הקנדי להיסטוריה של הטבע
שני זכרים של אנכיצרטופס, מתגוששים ביניהם. אורניתומימוסים סקרנים צופים בהם.
וגצרטופס

| וגצרטופס |
| --- | --- |

תקופה
קרטיקון עליון, 75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: וגצרטופס
מינים
 Vagaceratops irvinensis
שם מדעי
 Vagaceratops ‏הולמס 2001 וסמפסון 2010

וגצרטופס (שם מדעי: Vagaceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-75 מיליון שנה לפני זמננו. פירוש השם הוא "פנים בעלי קרניים משוטטות" (וגוס vagus - משוטט, צראט/קראט κερατ - קרן, אופס ωψ - פנים). הוא תואר וסווג מדעית ב-2001 בהתחלה כמין של כסמוזאורוס אך סווג מחדש כסוג נפרד על ידי ד"ר סקוט סמפסון ב-2010.
וגצרטופס חי בקרטיקון העליון בקמפן באמריקה הצפונית ושרידיו התגלו באלברטה שבקנדה. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. לווגצרטופס הייתה עטרה מרובעת ארוכה עם "חלונות" עטרה גדולים בדומה לכסמוזאורוס. בקצה העליון של העטרה היו 10 זיזים קטנים שהתעקלו כלפי מטה וקדימה.  קרני הגבה שלו היו מנוונות וקרן האף קטנה וקהה.
להלן מיקומו הפילוגנטי בקליידוגרמה מאת ד"ר סקוט סמפסון ב-2010:
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 52.
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
התעללות במסגרת החינוך המיוחד

התעללות במסגרת החינוך המיוחד כוללת, לעיתים, שימוש באמצעי איפוק והסתגרות, איומים, אלימות או מניעת גישה למזון מצד הצוות. מקרים אלו עלולים לגרום לטראומה מתמשכת בקרב התלמידים ולהותיר את ההורים בתחושות של אשמה וחוסר אונים.
מעצורים כהתעללות

מספר תלמידים חזרו לביתם עם חבורות בעקבות הפעלת כוח מצד צוות ההוראה, לעיתים ללא דיווח מסודר על האירוע. מקרים אלו הובילו לטראומה מתמשכת בקרב התלמידים ולפגיעה באמון במערכת החינוך.
בישראל

ילדים עם צרכים מיוחדים סובלים מהתעללות יותר פי חמישה בהשוואה לילדים אחרים. בישראל קיימת הערכה כי כ-90,000 ילדים עם צרכים מיוחדים חווים מקרים של התעללות והזנחה.
בדיון משותף של ועדות החינוך והבריאות בכנסת בשנת 2024 הוצגו אתגרים במסגרות החינוך המיוחד לילדים על הרצף האוטיסטי, ביניהם מחסור באנשי מקצוע ופערים בתנאי ההעסקה של מטפלות פרא-רפואיות. במהלך הדיון הועלו עדויות למקרים בהם תלמידים נשלחים להערכות מסוכנות או נעולים במסגרת בית הספר. הדיון התמקד גם בצורך במענים מותאמים לכל תלמיד בהתאם לרמת התפקוד, ובסיכומו הועלתה דרישה ליישם את המלצות דוח מקצועות הבריאות ולהשוות את תנאי ההעסקה של המטפלות הפרא-רפואיות.
בשנת 2021 בעקבות דיווחים על אירועים במתקנים חינוכיים לילדים עם צרכים מיוחדים, עולה כי גם במקומות המיועדים לספק סביבה בטוחה דווחו מקרים של אלימות והתעללות פיזית. לדוגמה, הורים תיארו מצבים בהם עוזרות הכריחו את הילדים לשכב, דבר שגרם למצבי חרדה, וכן דווחו מקרים של פעולות אלימות כלפי ילדים על ידי צוות המוסד. במקרים מסוימים, אירועים אלו הובילו להתקשרויות למשטרה.
מקרים של שימוש בכוח במסגרת חינוכית

בשנת 2015 דווח על מקרה במרילנד שבו תלמיד בן 8 נגרר במסדרונות בית הספר על ידי שלושה אנשי צוות והוכנס לחדר ללא חלונות; מאוחר יותר נמצא כשהוא שוכב עם סימני פציעה.
הערות שוליים

1 2  Waldrop, Hollie Silverman, Theresa (2019-08-19). "A former West Virginia teacher and 2 aides were arrested after alleged abuse was caught on secret recordings". CNN (באנגלית). נבדק ב-2024-04-28.
↑  Sterman, Joce; Brauer, Alex; Nejman, Andrea (2022-03-21). "Kids locked away, held down: Investigating 'seclusion & restraint' practices at schools". WZTV (באנגלית). נבדק ב-2024-04-28.
↑  "'I'm not safe here': Schools ignore federal rules on restraint and seclusion". NPR. 16 בינואר 2024. {{cite web}}:  (עזרה)
↑  "Civil Rights Division | Seclusion Enforcement – Recent Investigations". www.justice.gov (באנגלית). 2022-08-23. נבדק ב-2024-04-28.
↑  "Thirteen-year-old activist with autism wants to close seclusion rooms at schools". NBC News (באנגלית). 2018-11-23. נבדק ב-2024-05-19.
↑  Chieze, Marie; Hurst, Samia; Kaiser, Stefan; Sentissi, Othman (2019-07-16). "Effects of Seclusion and Restraint in Adult Psychiatry: A Systematic Review". Frontiers in Psychiatry. 10: 491. doi:10.3389/fpsyt.2019.00491. ISSN 1664-0640. PMC 6673758. PMID 31404294.
1 2  kshalemb_admin, אקוטיזם - בנושא מניעת התעללות בילדים עם אוטיזם, באתר קרן שלם, ‏2020-11-25
1 2  ועדת החינוך, באתר main.knesset.gov.il
↑  גיל-עד, הדר (2021-12-22). "תוך שבועיים: 10 תלונות על התעללות בילדים ב-10 גנים שונים בחינוך המיוחד". Ynet. נבדק ב-2025-03-13.
↑  Lambert, Diana. "Lawsuit challenges use of restraint, seclusion in California special education school". EdSource (באנגלית). נבדק ב-2024-04-29.
פנטצרטופס

| פנטצרטופס |
| --- | --- |
 
תקופה
קרטיקון עליון, 76–73 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: פנטצרטופס
מין:: P. sternbergii
שם מדעי
 Pentaceratops sternbergii ‏אוסבורן, 1923

פנטצרטופס (שם מדעי: Pentaceratops) הוא סוג של דינוזאור ממשפחת הצרטופסיים. פירוש השם ביוונית עתיקה הוא "פרצוף בעל 5 קרניים".
מאפיינים

הפנטרצטופס חי בקרטיקון העליון, בשנים 75-73 מיליון שנים לפני זמננו, באמריקה הצפונית. את המאובן גילה צ'ארלס הזליוס שטרנברג בתצורת קירטלנד שבאגן סן חואן בניו מקסיקו ותואר וסווג על ידי הנרי פיירפילד אוסבורן.
הפנטצרטופס הלך על 4 רגליים. אורכו הממוצע היה כ-6 מטר והוא שקל כ-5 טון. ייתכן שפרטים גדולים במיוחד הגיעו גם לאורך של 8 מטר ומשקל של 5.5 טון. לפנטצרטופס הייתה אחת מהגולגולות הגדולות ביותר אי-פעם בקרב בעלי החיים היבשתיים, בעיקר הודות לעטרה ארוכה ביותר. מקור השם "פנטצרטופס" הוא 5 קרניים שהיו לו, אך בפועל רק 3 מהן היו קרניים אמיתיות, שתי ה"קרניים" הנוספות היו למעשה בליטות מחודדות וארוכות בעצמות ה-epijugal שלו (אזור הלחיים). העטרה הייתה ארוכה במיוחד וכללה בליטות משולשיות וזיזים בצידיה. היא הייתה קלה יחסית הודות ל"חלונות" גדולים מאוד בעצמות העטרה.
הפנטצרטופס הוא נציג מובהק של תת-משפחת הכסמוזאורים של הצרטופסיים המתאפיינת בעטרה ארוכה וקרני גבה מפותחות.
הפנטצרטופס היה צמחוני שניזון כנראה משרכים וצמחייה נמוכה אחרת.
בתרבות

דינוזאור זה הופיע במשחקי המחשב פארק היורה 3: בניית פארק, Jurassic World Evolution וJurassic World Evolution 2.
גלריה

גולגולת של פנטצרטופס
שחזור השלד
שחזור אפשרי של פנטצרטופס כפי שהיה נראה בעודו חי
אריינוצרטופס

| אריינוצרטופס |
| --- | --- |
 גולגולת של אריינוצרטופס
תקופה
קרטיקון, 70.6–70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אריינוצרטופס
מינים
 A. brachyops
שם מדעי
 Arrhinoceratops ‏ויליאם פארקס, 1925

אריינוצרטופס (שם מדעי: Arrhinoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "פנים בעלי קרניים ללא קרן אף" (א, α -לא או ללא, ריינו ρινο - אף, צראט/קראט κερατ - קרן, אופס ωψ - פנים). שם זה ניתן לו על ידי מגלו, ויליאם פארקס, כיוון שחשב שלא הייתה לו קרן אף, אך ניתוח נוסף של הממצאים הראו שכן הייתה לו קרן אף קטנה. האריינוצרטופס חי בקרטיקון העליון במאסטריכט כמה מיליוני שנים לפני הטריצרטופס אך הוא היה בן זמנו של האנכיצרטופס. הוא חי באמריקה הצפונית ושרידיו התגלו בקנדה. הוא היה דינוזאור צמחוני שהלך על ארבע. כמו שאר הצרטופסיים בתת-המשפחה כסמוזאורים הוא היה בעל עטרה ארוכה בחלק האחורי של הגולגולת, ו-3 קרניים: 2 קרניים ארוכות מעל אזור הגבות וקרן קצרה מעל האף. מעריכים שאורכו היה כ-6 מטר.
גילוי ומינים

האריינוצרטופס תואר מדעית על ידי ויליאם פארקס ב-1925 שתיאר גולגולת מעוכה למחצה, וקצת מעוותת, ללא לסת תחתונה. המאובנים נאספו בקניון פרסת הסוס ליד נהר דיר ריבר באלברטה ב-1923 על ידי משלחת מחקר מאוניברסיטת טורונטו.
רק מין אחד תואר: A. brachyops. ב-1946 נחשפו מאובנים חדשים ביוטה, והללו תוארו כמין חדש בשם A. utahensis על ידי גילמור. ניתוח מאוחר יותר הראה ששרידים אלה היו למעשה טורוזאורוס ולא מין חדש של אריינוצרטופס.
מיון

האריינוצרטופס היה דינוזאור ממשפחת הצרטופסיים, דינוזאורים בעלי קרניים ששגשגו בקרטיקון העליון באמריקה הצפונית וכנראה גם באסיה. הצרטופסיים היא משפחה של הצרטופסים, שהם מסדרת Ornithischia - דינוזאורים בעלי אגן דמוי עוף.
בצרטופסיים הוא היה שייך לתת-משפחת ה-כסמוזאורים שהתאפיינה בעטרה ארוכה בחלק האחורי של הגולגולת, ו-3 קרניים: 2 קרניים ארוכות מעל אזור הגבות וקרן קצרה מעל האף.
מעריכים שהוא היה קרוב לטורוזאורוס וגם לאנכיצרטופס, הפנטצרטופס והכסמוזאורוס.
תיאור

האריינוצרטופס ידוע רק בזכות הגולגולת שלו, ולא נמצאו מאובנים של שאר חלקי הגוף, ולכן הפלאונטולוגים יודעים מעט לגבי האנטומיה שלו. למרות זאת, הפלאונטולוגים מניחים שגופו לא היה שונה משאר הצרטופסיים והיה אופייני לדינוזאורים אלה. בהתבסס על הגולגולת, הם העריכו את אורכו בכ-6 מטרים.
הגולגולת היא בעלת עטרה ובה שני "חלונות" בצורת אליפסה. קרני הגבה שלו היו ממוצעות באורכן ביחס לשאר ה-Chasmosaurinae אך קרן האף שלו הייתה קצרה וקהה יותר ביחס לשאר הצרטופסיים. קוטנה של קרן האף ומצבה הלא טוב של הגולגולת הביא את פארקס לחשוב שלא הייתה לו קרן אף ולקרוא לו בשם "אריינוצרטופס" ("פנים בעלות קרניים ללא קרן אף").
האנכיצרטופס היה צמחוני ואכל בעיקר שרכים, ציקסינים ומחטניים. הוא השתמש במקור שלו כדי לתלוש את העלים, ולעס אותם באמצעות מערכת שיניים בחלק האחורי של הלסתות.
לקריאה נוספת

Dodson, P. (1996). The Horned Dinosaurs. Princeton University Press, Pinceton, New Jersey, pp. xiv-346
"Arrhinoceratops." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. The Age of Dinosaurs. Publications International, LTD. p. 127. ISBN 0-7853-0443-6
הערות שוליים

1 2 3  "Arrhinoceratops." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. The Age of Dinosaurs. Publications International, LTD. p. 127. ISBN 0-7853-0443-6.
↑  Parks, W.A. (1925). "Arrhinoceratops brachyops, a new genus and species of Ceratopsia from the Edmonton Formation of Alberta". University of Toronto Studies, Geology Series 19:1-15
↑  Hunt, R.K. and Lehman, T.M. (2008). "Attributes of the ceratopsian dinosaur Torosaurus, and new material from the Javelina Formation (Maastrichtian) of Texas". Journal of Paleontology 82(6): 1127-1138.
איור המציג שחזור של אריינוצרטופס
אאוטריצרטופס

| אאוטריצרטופס |
| --- | --- |
  שחזור גולגולת ואיור של אאוטריצרטופס
תקופה
קרטיקון עליון, 67.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אאוטריצרטופס
מין:: E. xerinsularis
שם מדעי
 Eotriceratops xerinsularis ‏וו ואחרים, 2007

השוואת גדלים מוערכים בין אאוטריצרטופס (בירוק) לבין טריצרטופס (בכחול) ואדם ממוצע.
אֵאוֹטְרִיצֵרָטוֹפְּס (שם מדעי: Eotriceratops) הוא סוג דינוזאור ממשפחת הצרטופסיים שחי בקרטיקון העליון. הוא נחשב לדינוזאור הצרטופסי הגדול ביותר, גדול במקצת מטורוזאורוס וטריצרטופס. פירוש שמו הוא "טריצרטופס השחר" או "טריצרטופס מוקדם".
מאפיינים

סוג זה הוא בעל מין טקסונומי יחיד, E. xerinsularis, שתואר ב-2007 בידי וו (Wu) ושותפיו. עם זאת, מספר פלאונטולוגים, כגון גרגורי פאול, מעדיפים להתייחס אליו כאל מין קדום יותר של טריצרטופס ולא כאל סוג טקסונומי נפרד.
מאובניו נמצאו בקניון פרסת הסוס באלברטה שבקנדה, והם מתאורכים ל-67.6 מיליון שנה לפני זמננו. דווח שהגולגולת שלו שנמצאה היא באורך של כ-3 מטר. האורך הכולל של האאוטריצרטופס הוערך בכ-9 מטר.
האאוטריצרטופס התגלה בשלד בודד לא שלם שנתגלה מפורק בפארק דריי איילנד באפלו ג'אמפ (Dry Island Buffalo Jump Provincial Park) בדרום אלברטה שבקנדה. השלד מורכב מגולגולת לא שלמה הכוללת חלקים מהעטרה (frill, מניפה גרמית בירכתי הגולגולת שנמתחה על הצוואר וקיימת בכל סוגי הצרטופסיים), קרניים גדולות מעל העיניים וקרן קטנה מעל האף, בדומה לטריצרטופס הקרוב לאאוטריצרטופס. נמצאו גם מספר חוליות צוואר וגב ומספר צלעות. מכיוון שהשלד נתגלה בסלע משקע רך מסוג פצלים (Shale), עצמות רבות נמחצו בצורה קשה. האאוטריצרטופס שונה משאר חבריו לתת-משפחת הכסמוזאוריאניים (תת-משפחה של הצרטופסיים המאופיינת בעטרה ארוכה, קרני גבה גדולות ואילו קרן אף קטנה) במאפיינים ייחודיים בעצמות הגולגולת, כגון: קרני לחי בולטות במיוחד, אֶפּוֹקְסִיפִּיטָלִים (מעין קשקשים או בליטות עצם מחודדות המקיפות את העטרה) ארוכים ושטוחים במיוחד, בדומה לטורוזאורוס מהמין Torosaurus utahensis. המאפיין השונה הבולט מכולם של אאוטריצרטופס הוא זיז אנכי על עצם הפרמקסילה, היכן שהיא נוגעת בעצמות האף. מאפיין זה לא נראה בצרטופסיים אחרים, אך כן נצפה במספר מאובנים של טריצרטופס, אך לא באותו גובה ועוצמה. קרני הגבה שמעל העיניים מתעקלות קדימה והן באורך של כ-80 ס"מ. בגולגולת שנמצאה נראה שיש סימני נשיכה מעל העין, ליד הבסיס של הקרן השמאלית. האאוטריצרטופס היה מבין הצרטופסיים הבודדים עם עטרה ללא "חלונות", יחד עם האווצרטופס והטריצרטופס.
הערות שוליים

1 2 3 4  Wu, X-C., Brinkman, D.B., Eberth, D.A., and Braman, D.R. (2007). "A new ceratopsid dinosaur (Ornithischia) from the uppermost Horseshoe Canyon Formation (upper Maastrichtian), Alberta, Canada." Canadian Journal of Earth Science, 44(9): 1243-1265.
↑  Holtz, Thomas R. Jr. (2008). Dinosaurs: The Most Complete, Up-to-Date Encyclopedia for Dinosaur Lovers of All Ages (PDF). Random House. pp. 52, updated appendix. ISBN 0375824197.
טטנקצרטופס

| טטנקצרטופס |
| --- | --- |
 שחזור של טטנקצרטופס
תקופה
מאסטריכט, 66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: טטנקצרטופס
מין:: T. sacrisonorum
שם מדעי
 Tatankaceratops

טטנקצרטופס (שם מדעי: Tatankaceratops; פירוש השם: ביזון עם פרצוף בעל קרניים) הוא סוג שתקפותו שנויה במחלוקת של דינוזאור צמחוני ממשפחת הצרטופסיים שחי בתקופת הקרטיקון העליון בדקוטה הדרומית, ארצות הברית.
מין זה ידוע רק מגולגולת חלקית אחת שנמצאה מתצורת הל קריק, המתוארכת ללפני 66 מיליון שנה. טטנקצרטופס נתגלה על ידי כריסטופר אוט ופיטר לארסון ב-2010 והמין שנתגלה נקרא Tatankaceratops sacrisonorum.‏ ב-2011 ניקולס לונגריץ' מאוניברסיטת ייל פרסם מאמר המעריך מחדש את הטטנקצרטופס וטען שהטטנקצרטופס מערבב באופן מוזר מאפיינים של פרטי טריצרטופס צעירים ובוגרים, ולכן המאובן שנמצא יכול בעצם להיות טריצרטופס גמדי או פרט של טריצרטופס עם הפרעת התפתחות שגרמה לו להפסיק לגדול בטרם עת.
הערות שוליים

↑  Christopher J. Ott and Peter L. Larson, 2010, "A New, Small Ceratopsian Dinosaur from the Latest Cretaceous Hell Creek Formation, Northwest South Dakota, United States: A Preliminary Description", In: Ryan, M.J., Chinnery-Allgeier, B.J., and Eberth, D.A. (eds.) New Perspectives on Horned Dinosaurs: The Royal Tyrrell Museum Ceratopsian Symposium, Bloomington, Indiana University Press, 656 pp.
↑  Nicholas R. Longrich (2011). "Titanoceratops ouranos, a giant horned dinosaur from the Late Campanian of New Mexico". Cretaceous Research. 32 (3): 264–276. doi:10.1016/j.cretres.2010.12.007.
אוחוצרטופס

| אוחוצרטופס |
| --- | --- |
 שחזור של אוחוצרטופס
תקופה
קרטיקון עליון, 70–68 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אוחוצרטופס
מין:: אוחוצרטופס
מינים
 Ojoceratops fowleri
שם מדעי
 Ojoceratops

אוֹחוֹצרטופס (שם מדעי: Ojoceratops) הוא סוג של דינוזאור צמחוני ממשפחת הצרטופסיים שנתגלה בניו מקסיקו. מאובניו נמצאו בשכבת הקרקע של תצורת אוחו אלאמו (Ojo Alamo Formation), המתוארכת לקרטיקון העליון לזמן של בערך 68 מיליון שנה לפני זמננו. מהסוג אוחוצרטופס נתגלה מין טקסונומי יחיד Ojoceratops fowleri על ידי רוברט סאליבן וספנסר לוקאס.
האוחוצרטופס דומה מאוד לטריצרטופס אך הוא יותר קדום ממנו והעטרה שלו יותר מרובעת. ב-2011 טען החוקר ניקולס לונגריץ' מאוניברסיטת ייל שעטרה מרובעת ניתן למצוא גם בטריצרטופסים אמיתיים, וכנראה האוחוצרטופס הוא למעשה מין של טריצרטופס צעיר ולא סוג נפרד של דינוזאור. לעומת זאת, על פי ד"ר תומאס הולץ מאוניברסיטת מרילנד האוחוצרטופס הוא כנראה אב קדמון של הטריצרטופס וכנראה מדובר בסוג של אאוטריצרטופס שחי באותה תקופה של האוחוצרטופס.
כמו הטריצרטופס, הטורוזאורוס והאאוטריצרטופס, אורכו של האוחוצרטופס הוערך בכ-9 מטר.
הערות שוליים

↑  Robert M. Sullivan and Spencer G. Lucas, 2010, "A New Chasmosaurine (Ceratopsidae, Dinosauria) from the Upper Cretaceous Ojo Alamo Formation (Naashoibito Member), San Juan Basin, New Mexico", In: Ryan, M.J., Chinnery-Allgeier, B.J., and Eberth, D.A. (eds.) New Perspectives on Horned Dinosaurs: The Royal Tyrrell Museum Ceratopsian Symposium, Bloomington, Indiana University Press, 656 pp.
↑  Nicholas R. Longrich (2011). "Titanoceratops ouranous, a giant horned dinosaur from the Late Campanian of New Mexico". Cretaceous Research. in press. doi:10.1016/j.cretres.2010.12.007.
1 2  Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix.
אהוד בנאי

| --- | --- |

אהוד בנאי בהופעה
 לידה:  31 במרץ 1953 (בן 71) ט"ו בניסן ה'תשי"ג ישראל ירושלים, ישראל
 מוקד פעילות:  ישראל ישראל
 תקופת הפעילות:  מ-1977
 מקום לימודים:  תיכון קלעי 
 סוגה:  רוק, זמר עברי, פולק
 שפה מועדפת:  עברית 
 כלי נגינה:  גיטרה, מפוחית, סיטאר
 חברת תקליטים:  CBS, NMC
 מספר צאצאים:  3 
 פרסים והוקרה:  פרס משרד החינוך והתרבות (2005)  פרס אופיר למוזיקה המקורית הטובה ביותר 
 האתר של אהוד בנאי
 פרופיל ב-IMDb
 
זו המנגינה שלנו, סיבוב הופעות 2013/4
אהוד בנאי בהופעה בנווה שלום (1987). ברקע, יוסי אלפנט
אהוד בנאי, 1997
אהוד בנאי (נולד ב-31 במרץ 1953, ט"ו בניסן ה'תשי"ג) הוא זמר-יוצר, גיטריסט,  מוזיקאי, פזמונאי ישראלי. בן למשפחת בנאי.